Rumah Pusaka Di Simpang Jalan

Rumah Pusaka Di Simpang Jalan ialah sebuah filem komedi seram Malaysia 2015 arahan Mamat Khalid, yang mengangkat kisah keluarga Datuk Semerah Setongkol. Filem ini ditayangkan pada 1 Januari 2015.

Plot
Ahli keluarga Datuk Semerah Setongkol yang masih hidup  dipanggil untuk menerima warisan nenek moyang mereka. Mereka semua dijemput ke rumah nenek moyang mereka dan disambut oleh Johar Zulkifli (Shuk Sahar), penjaga rumah tersebut.

Rashid (Pekin Ibrahim) mempunyai perasaan ganjil bahawa sesuatu yang tidak kena dengan rumah ini semasa beliau menjejakkan kaki ke rumah. Mereka semua diminta untuk tinggal di rumah pada malam itu dan peristiwa yang pelik mula berlaku kepada semua ahli keluarga termasuk Rashid, Markona (Beli Ngasri), Yeh (Rab Khalid), Susanti (Jihan Muse), Ali (Ahmad Maembong) dan Milie (Fatin Syahirah).

Pelakon
 Pekin Ibrahim sebagai Rashid
 Shuk Sahar sebagai Johar Zulkifli
 Bell Ngasri sebagai Markona
 Jihan Muse sebagai Susanti
 Rab Khalid sebagai Yeh
 Ahmad Maembong sebagai Ali
 Fatin Syahirah sebagai Millie
 Sharwani NS sebagai Mat Rani

Penerbitan
Rumah Pusaka Di Simpang Jalan diarahkan oleh Mamat Khalid, pengarah filem pemenang anugerah yang telah mengarahkan beberapa filem terkenal termasuk Zombie Kampung Pisang (2007) dan Apokalips X (2014). Ia merupakan filem ke-13 arahannya. Untuk filem ini, beliau menggunakan khidmat beberapa ustaz untuk memagar kawasan lokasi penggambaran daripada gangguan makhluk halus.

Sebelum memulakan penggambaran, beliau membuat kajian dan banyak mendengar cerita saka daripada keluarganya. Penggambaran filem ini dijalankan di Batu Gajah, Perak.

Keluaran
Filem ini ditayangkan pada 1 Januari 2015 sempena sambutan Tahun Baru.

Rujukan

Pautan luar


Kategori:Filem 2015
Kategori:Filem Malaysia tahun 2015
Kategori:Filem arahan Mamat Khalid
Kategori:Filem komedi Malaysia
Kategori:Filem seram Malaysia